paragraph_text: Kanal je krajem 19. i početkom 20. stoljeća imao veliki strateški značaj za Rusko Carstvo kao važan kopneni plovni put i glavna spona između Baltičkoga i Crnoga mora. Ovim kanalom je zahvaljujući tegljačima 1886. i 1890. iz Elblaga u Poljskoj prema Sevastopolju prebačeno pet brodova razarača težine od 89 do 164 tone (prvi brodovi te vrste u ruskoj crnomorskoj floti u to vrijeme).